Lejeune Mbella Mbella
Lejeune Mbella Mbella Res apud Vicidata repertae: Nativitas: 9 Iulii 1949; Nkongsamba Patria: Cameronia Lejeune Mbella Mbella (ad Nkongsamba prope Duala natus die 9 Iulii 1949) est politicus Cameroniae. E familia oppidi Ebone ortus, in urbe nativa educatus, alumnus est universitatis Yaundensis 2. Iuxta ministerium rerum externarum ab anno 1980 operam dedit, Ottavam Lutetiamque a principio missus. Consul Cameronensis Massiliae in urbe ab 1993 usque in 1997, mox legatus Cameroniae iuxta regimen Iaponense ab 2002, deinde iuxta Franciam ab 2006 novem annos meruit. Die 2 Octobris 2015 minister a rebus externis factus est, primo ministro Philemone Yang. Quod officium anno 2019, primo ministro Iosepho Dion Ngute, retinuit.